Previdens humani generis redemtor fragilitatem suorum fidelium, hoc genus remedii contulit gratuito munere, ut ex rebus temporalibus quas jure possident, eternam et sine fine mansuram vitam, si eas bene dispertiant, valeant promereri. Unde ego Girbertus hujus rei gratiam cupiens adimplere, dono Deo et sanctis apostolis ejus Petro et Paulo, et ad locum Cluniacum, aliquid ex rebus meis que sunt site in pago Matisconensi, in agro Prisciacensi, in ipsa villa: hoc est mansum indominicatum cum vinea simul tenente, et quicquid ad ipsum mansum aspicit vel aspicere videtur, campis, pratis, vineis, silvis, aquis, pascuis, cultum et incultum, totum ad integrum, quesitum et ad inquirendum. Dono etiam servos his nominibus: Guntardum et Adelelmum, atque sororem eorum nomine Letildim, Girbertum etiam cum uxore et infantibus suis, Letelmum cum uxore et infantibus suis, Dominicum cum uxore et infantibus suis; dono etiam alium mansum cum vinea ubi Dominicus residet, et terram arabilem totam, duos etiam petiolas de prato, una in platea Calvano, alia in Azolo: hunc ergo curtilum et de illa terra unam medietatem et istas petiolas de prato eo tenore dono fratri meo Teodorico ut, quandiu ipse vivit, teneat et possideat, et post suum discessum ad locum Cluniacum perveniat. Primus ergo mansus has habet terminaciones: de duas partes via publica, de duabus aliis terra Sancti Petri et Gauseranni. Has igitur res dono pro remedio anime meæ et patris ac matris, fratris mei etiam Teodorici, et omnium parentum meorum, preter illas res de Plano Campo quas dedi Evrardo atque Vuilelmo. Si quis autem hanc donationis cartam violare vel sindere in aliquo voluerit, primitus iram Dei omnipotentis et sanctorum apostolorum incurrat, habeatque partem cum his qui dixerunt Domino Deo: «Recede a nobis,» nisi ad emendationem venerit, insuper etiam coactus potestate, auri libras III persolvat et inantea firma et stabilis permaneat, stipulatione subnixa. S. Girberti, qui fieri et firmare rogavit. S. Teodorici levite. S. Rodardi. S. Johannis. S. Aveloni. S. Otberti. S. Vuidonis. S. Rodanni. S. Bernoni. S. Isenbardi. Data mense decembrio, anno XXV Hlotharii regis. Rothardus, ad vicem cancellarii, recognovit.